Държавен вестник, бр. 61, 2012 г., стр. 65

БРОЙ  61	
Д Ъ Р Ж А В Е Н  В Е С Т Н И К 	
СТР.  65  
Създадени са отделни УПИ за изградените 
трансформаторни постове на територията при 
спазване изискванията на чл. 60, ал. 3 от Наредба 
№ 7 от 2003 г. за ПНУОВТУЗ.
Уличната регулация следва съществуващата 
на място такава, като промените в същата са 
несъществени, поради което и на основание 
чл. 108, ал. 3 ЗУТ не се изработва и одобрява 
схема на уличната мрежа. В плана са отразени 
типови напречни профили на улиците.
Предвид горното не е изготвен и проект за 
вертикално планиране, тъй като планът е за 
преструктуриране на съществуващ жилищен 
комплекс. Вертикалната планировка е изпълнена.
С плана е предвидено изграждане на наземни 
обществени паркинги, които решават проблемите 
в комплекса с паркирането; създават се условия 
за провеждане на пешеходното движение чрез 
изграждане на тротоари и пешеходни алеи; съз­
дават се условия за провеждане на велосипедното 
движение чрез изграждане на велосипедни алеи.
С горното е спазена нормата на чл. 79 ЗУТ.
С плана за застрояване се потвърждават 
съществуващите жилищни сгради, застроени с 
характер на комплексно застрояване. Запазват 
се и законно изградените общественообслуж­
ващи сгради.
Новопредвиденото застрояване е свободно 
или свързано като начин на застрояване и ниско, 
средно или високо като характер на застрояване 
с общественообслужваща или жилищна функ­
ция съобразно нуждите от такова застрояване 
в комплекса съобразно направения анализ на 
територията.
С проекта е доказано, че новопредвиденото 
застрояване не води до надвишаване на пока­
зателите по предходен план, нито параметрите 
на застрояване за устройствена зона „Жк“ при 
спазване и на показателите за отделните квар­
тали, с което е спазено изискването на чл. 22, 
ал. 5 и 6 ЗУТ.
Застрояването се одобрява при спазване изис­
кванията за разстояния между новопредвидените 
и съществуващите сгради по правилата за ком­
плексно застрояване, определени с наредбата 
по чл. 13, ал. 1 ЗУТ – Наредба № 7 от 2003 г. 
за ПНУОВТУЗ, приложение 2 към чл. 81, както 
и изискванията за разстояния до границите на 
УПИ по чл. 31, ал. 1, 2, 4 и 5, чл. 35 ЗУТ и изис­
кванията за разстояния през улица по чл. 32, 
ал. 1 и 3 ЗУТ.
Предвид горното с плана за застрояване не 
се допускат намалени разстояния към съседни 
имоти и/или сгради, включително през улица.
Конкретното разположение на строежите ще 
се определи с виза за проектиране по чл. 140 ЗУТ.
Изработени са план-схеми за водоснабдяване 
и канализация, за електрификация и топлоснаб­
дяване, с които са определени видът и техниче­
ските размери на мрежите и съоръженията, с 
което е спазен чл. 108, ал. 2 ЗУТ.
Отразени са сервитутите на съществуващата 
техническа инфраструктура – канали, като за­
строяването е съобразено със същите.
За запазване облика на застрояването като 
комплексно СОС приема да не се допуска ограж­
дане на урегулираните поземлени имоти.
Проектът е в интерес на Столичната община 
за развитието на значителна част от територията 
на София.
Проектната разработка е целесъобразна и 
отговаря на изискванията на чл. 108, ал. 5 ЗУТ.
На основание чл. 21, ал. 1, т. 11 ЗМСМА, 
чл. 21, ал. 7 ЗОС и чл. 129, ал. 1, чл. 130, ал. 1, 
чл. 110, ал. 4, чл. 115, ал. 1 и 2 ЗУТ, т. 2, 3 и 15 
от приложението към чл. 3, ал. 2 ЗУЗСО, чл. 22, 
чл. 31, ал. 1, 2, 4 и 5, чл. 32, ал. 1 и 3, чл. 35, 
чл. 79 ЗУТ, чл. 21, чл. 60, ал. 3 от Наредба № 7 от 
2003 г. за правилата и нормативите за устройство 
на отделните видове територии и устройствени 
зони, приложение № 1 към чл. 21 и приложение 
№ 2 към чл. 81 от Наредба № 7 от 2003 г., про­
токол на ОЕСУТ № ЕС-Г-7 от 31.01.2012 г., т. 36, 
и № ЕС-Г-46 от 12.06.2012 г., т. 15, Столичният 
общински съвет реши:
1. Одобрява проект за подробен устройствен 
план – план за улична регулация на ж.к. Лю­
лин 10 м.р. в граници: бул. Луи Пастьор, бул. 
Царица Йоанна, ул. Добринова скала и ул. Ген. 
Владимир Денчев по червените и сините линии, 
букви и цифри и корекциите в зелен и кафяв 
цвят съгласно приложения проект.
2. Одобрява проект за подробен устройствен 
план – план за регулация на ж.к. Люлин 10 м.р. в 
граници: бул. Луи Пастьор, бул. Царица Йоанна, 
ул. Добринова скала и ул. Ген. Владимир Денчев 
по червените и сините линии, букви и цифри и 
корекциите в зелен и кафяв цвят съгласно при­
ложения проект, без урегулираните поземлени 
имоти, за които е необходимо представяне на 
договори по чл. 15 или 17 ЗУТ, както следва:
кв. 10б – УПИ: ІІІ-231, 232 и VI-229, 230 
кв. 27 – УПИ: IV-294, V-165 и VI-123, 124 
кв. 28 – УПИ: VII-193, 194 
кв. 28а – УПИ: VIII-180, 181 
кв. 30в – УПИ: ІІІ-277 и IV-146.
3. Одобрява проект за подробен устройствен 
план – режим на застрояване за преструктури­
ране на жилищен комплекс за ж.к. Люлин 10 
м.р. в граници: бул. Луи Пастьор, бул. Царица 
Йоанна, ул. Добринова скала и ул. Ген. Влади­
мир Денчев с корекциите в зелен и кафяв цвят 
съгласно приложения проект.
4. Одобрява проект за план-схеми на мрежите 
и съоръженията на техническата инфраструктура 
за ж.к. Люлин 10 м.р. в граници: бул. Луи Пас­
тьор, бул. Царица Йоанна, ул. Добринова скала 
и ул. Ген. Владимир Денчев.
Планът за застрояване за урегулираните по­
землени имоти, които не са одобрени с плана за 
регулация, може да се прилага след провеждане 
на процедурите по чл. 15, ал. 3 или 5 или чл. 17, 
ал. 3 или 5 ЗУТ по отношение на засегнатите 
имоти.
Въз основа на одобрения план за застрояване 
не може да се издава виза за проектиране, да се 
одобрява (съгласува) инвестиционен проект или 
да се издава разрешение за строеж с допускане 
на намалени разстояния към съседните УПИ и/
или сгради, включително през улица.
Решението може да бъде обжалвано по реда 
на чл. 215 ЗУТ пред Административния съд – Со­
фия-град, в 30-дневен срок от обнародването му.